***Пән:*** қазақ әдебиеті

***Топ:*** СЭГГ-119, ТОРО-119

***Мерзімі:*** 19.03. 2020ж.

***Сабақтың мақсаты/ Цели урока:***

1. Білімділік/ Образовательная: Жұбан Молдағалиевтың өмірі, ақындық жолға түсуі, шығармаларының тақырыбы, қазақ әдебиетіндегі өшпес орны туралы оқушылардың білімдерін кеңейту
2. Дамытушылық/ Развивающая: Көркем ойлау, жүйелі сөйлеу дағдыларын қалыптастыру
3. Тәрбиелік/ Воспитательная: Жұбан шығармаларының тақырыбын аша отырып, оқушыларды Жұбанның бойындағы жақсы қасиеттерге баулу. Өз Отанына деген сүйіспеншілігін арттыру

**Тапсырмалар:**

1) Оқулық бойынша (Н-2, О.Абдиманұлы, С.Дюсебаев «Қазақ әдебиеті», 138-143 бет) немесе Интернет желісінен өмірі мен шығармашылығы туралы конспект жазу.

2) «Мен қазақпын» помасының тақырыбы мен идеясын айту.

3) **Ой толғаныс.**

**«Әдеби диктант» әдісі.**

* *Жұбан Молдағалиев–*
* *Жұбанның мынадай өлеңдері бар:*
* *“Мен – қазақпын” поэмасы:*
* *Жұбан жырлаған тақырыптар...*

4) **Поэзия сәті**

…………………………………………… шөбіміз,

……………………………………………. көгіміз

……………………………………………. қарсы алған

………………………………………….. төріміз

5) Тест жұмысын орындау.

«Мен қазақпын» поэмасы

Мен – қазақпын мың өліп, мың тірілген.
Жөргегімде таныстым мұң тілімен
Жылағанда жүрегім, күн тұтылып,
Қуанғанда күлкімнен түн түрілген.

Мен – қазақпын, ажалсыз анамын мен,
Құрсағыма сыйдырам даланы мен.
Пәк сәбимін бесікте уілдеген,
Дәуірлермен құрдаспын, данамын мен.

Мен – жігітпін, айқасқа, сынға асықпын.
Жүрегі бар кеудемде шын ғашықтың.
Жанартаудай жойқынмын жұлқынғанда,
Шарықтасам, қыран боп шыңға шықтым.

Мен – қара көз сұлумын, сайтан қызбын
Сайрай қалсам, тілімнен бал тамғыздым.
Сүйер болсам, өмірдей өле сүйдім,
Қас батырмен қайрасқам балтам жүзін.

Осындай боп, білмеймін, кімнен тудым.
Бәлки қайсақ, бәлки бір ғұннан тудым.
Деп шатыпты біреулер «күннен тудым».
Жоқ, сірә, мен қара құл, күңнен тудым.

Руым көп солардың аттарындай,
Мінезім бар таулардың қатпарындай.
Ән-жырым бар бабалар хаттарындай,
Әжімім бар бейнеттің таптарындай.

Қаза тапқан солдаттай ізгі өлімнен,
Қалалар да өтіпті түз белінен.
Қаңқалары табылып жатыр қазір
Соғыстар мен жорықтар іздерінен.

О замандас, соларға бір қараңыз:
Әр кірпіші, әр тасы бір қора аңыз.
Өлгендерді тірілтіп, өмірлі етіп,
Өшкендерді табатын бір ғана біз.

Тест жұмысы:

1. Ақын Молдағалиевтің аты?

А) Сәкен

Ә) Абай

Б) Мұхтар

В) Жұбан

2. Ақынның өмір сүрген жылдары?

А) 1920-1988

Ә) 1922-1982

Б) 1930-1989

В) 1925-1987

3. Ақынның тұңғыш өлеңі қай жылы жарияланады?

А) 1949

Ә) 1940

Б) 1939

В) 1942

4. Ақынның ұлтын сүйген ақын екендігін айқындайтын өлеңін тап

А) «Алматы тау өзені»

Ә) «Қазақ»

Б) «Жеңеше»

В) «Аққу»

5. Ақынның алғашқы жыр жинағы қалай аталады?

А) «Қарлығашым»

Ә) «Көкшетау»

Б) «Өмір – дастан»

В) «Жеңіс жырлары»

6. Ақынның махаббат тақырыбында жазылған өлеңін тап

А) «Сағындым, Жайық!»

Ә) «Қазақ»

Б) «Көзімде қалды суретің»

В) «Алматы тау өзені»

7. Ақын 1942 жылдан бастап қандай газетте тілші болып жұмыс істейді?

А) «Отан үшін»

Ә) «Қазақ»

Б) «Айқап»

В) «Көктем»

8. Ақынның туған жері?

А) Қарағанды облысы Қарқаралы ауданы Қызыларай қыстауында

Ә) БҚО Тайпақ ауданы, Жыланды ауылы

Б) Алматы облысы, Райымбек ауданы, Қарасаз ауылы

В) Солтүстік Қазақстан облысы, Жамбыл ауданы

 **Орындалған тапсырмалар** **ms.nur89@mail.ru** **электронды поштасына жіберілсін.**